‘হলিউড’ লুকে ভাইজান!

দু একদিন ধরে বলিউড ভাইজানকে নিয়ে শুরু হয়েছে নতুন আলোচনা। যা শুনে তার ভক্তরা যথেষ্ট উত্তেজিত। তাহলে এবার নাকি ভাইজান হলিউড এ পাড়ি দিচ্ছেন।
তার অনুরাগীদের প্রশ্ন তাহলে কি এতদিন পর সত্যি সলমন খানকে হলিউডের পর্যায়ে দেখা যাবে! মুম্বাইয়ের ‘মিড ডে’ পত্রিকার প্রতিবেদন অনুযায়ী নাকি সলমন এবং সঞ্জয়কে হলিউডের একটি থ্রিলার ছবিতে ক্যামিও চরিত্রে অভিনয় করতে দেখা যাবে। যা নিয়ে সোশ্যাল মিডিয়ায় ঝড় উঠেছে। যদিও হলিউডের এই থ্রিলার ছবি নিয়ে খুব বেশি কিছু জানা যায়নি। তবে হলিউডের অ্যাকশন ছবি হিসেবে দর্শকদের মন যে ছুয়ে যাবে এই ছবি তা বলাই বাহুল্য।
জানা যাচ্ছে এই মুহূর্তে দুবাই শহরে হলিউডের সে বিশেষ ছবির শুটিংয়ে ব্যস্ত রয়েছেন সলমন। আর সেই ছবি সেট থেকেই ফাঁস হয়ে গেছে, ভাইজানের ‘হলিউডি’ লুক। বিশ্বস্ত সূত্রের খবর ২০২১ সালে মুক্তিপ্রাপ্ত আর্জেন্টিনার ছবি সেভেন ডগসের হলিউড রিমেক তৈরি হচ্ছে। যে ছবির পরিচালক ছিলেন রড্রিগো গুয়েরার। এবার সেই থ্রিলার ধর্মী হলিউড ভার্সনের ছবিতেই একটি বিশেষ চরিত্রে দেখা যাবে বলিউড সুপারস্টারকে। সূত্রের খবর, সেখানে মুম্বইয়ের ধারাভি বসতির আদলে বিশাল সেট তৈরি হয়েছে। যদিও সলমনের চরিত্র নিয়ে নির্মাতারা মুখে কুলুপ এঁটেছেন। প্রসঙ্গত,এই ছবির সেট থেকেই ফাঁস হওয়া ছবিতে ভাইজানকে দেখা যাচ্ছে অফ হোয়াইট রঙের সুট পরে রয়েছেন। পকেটে হাত দিয়ে এক রেস্তোরাঁয় দাঁড়িয়ে রয়েছেন তিনি। ‘মিড ডে’র প্রতিবেদন অনুযায়ী সলমন খানের পাশাপাশি এই ছবিতে আর এক বলিউড অভিনেতা সঞ্জয় দত্তকেও কোন চরিত্রে দেখা যাবে। কি খবর সত্যি হলে সলমন খানই প্রথম বলিউড খান সাম্রাজ্যের অভিনেতা যিনি হলিউডে পা রাখলেন। এর আগে অবশ্য বলিউড অভিনেত্রী প্রিয়াঙ্কা চোপড়া থেকে শুরু করে দীপিকা পাড়ুকোন অনিল কাপুর ও অন্যান্যরা ইতিমধ্যেই হলিউডে পা রেখে ফেলেছেন।
এদিকে সলমনের আগামী বলিউড ছবি ‘সিকন্দর’ এর টিজার ইতিমধ্যেই মুক্তি পেয়েছে। যা দর্শকদের মন ছুঁয়ে গেছে। আগামী ঈদে মুক্তি পেতে চলেছে বলিউড ভাইজানের সেই ছবি।